pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กองทัพเปิดพื้นที่ สนับสนุนควบคุมแรงงานไทยกลุ่มเสี่ยงจากเกาหลีใต้
วันพฤหัสบดีที่ 5 มีนาคม 2563
กองทัพเปิดพื้นที่ สนับสนุนควบคุมแรงงานไทยกลุ่มเสี่ยงจากเกาหลีใต้
พล.ท.คงชีพ ตันตระวาณิชย์ โฆษก กห. เปิดเผยว่า  กห.โดยทุกเหล่าทัพ ได้เตรียมการสนับสนุน สธ. ในมาตรการรองรับแรงงานไทย ที่กําลังจะเดินทางกลับจากเกาหลีใต้
พล.ท.คงชีพ ตันตระวาณิชย์ โฆษก กห. เปิดเผยว่า กห.โดยทุกเหล่าทัพ ได้เตรียมการสนับสนุน สธ. ในมาตรการรองรับแรงงานไทย ที่กําลังจะเดินทางกลับจากเกาหลีใต้
โดยได้นําพื้นที่พักทหาร จัดเตรียมเป็นพื้นที่ควบคุมโรคในพื้นที่ต่างๆของภูมิภาค สนับสนุนในการกักตัวและติดตามเฝ้าระวัง โดยเฉพาะกลุ่มเสี่ยงจากเมืองที่มีการแพร่ระบาด
ขณะเดียวกัน ได้เตรียมความพร้อมของโรงพยาบาลทหารและบุคลากรทางการแพทย์ในพื้นที่ สนับสนุนการดูแลผู้ติดเชื้อขั้นต้น พร้อมทั้ง จัดชุดแพทย์ทหาร สนับสนุนการคัดกรองในพื้นที่ด่านชายแดน โดยจะคงความเข้มการทํางานร่วมกับ สธ.และส่วนราชการอื่นๆในแต่ละพื้นที่อย่างใกล้ชิด
รัฐบาลไทย-ข่าวทำเนียบรัฐบาล-การฉายแสงด้วยหลอดไฟยูวีสามารถทำลายเชื้อไวรัสโควิด-19 ได้หรือไม่ ??
วันศุกร์ที่ 17 กรกฎาคม 2563
การฉายแสงด้วยหลอดไฟยูวีสามารถทําลายเชื้อไวรัสโควิด-19 ได้หรือไม่ ??
สามารถทําได้หรือไม่นะ
รัฐบาลไทย-ข่าวทำเนียบรัฐบาล-โครงการประกันรายได้เกษตรกรชาวสวนปาล์มน้ำมัน
วันอังคารที่ 3 กันยายน 2562
โครงการประกันรายได้เกษตรกรชาวสวนปาล์มน้ํามัน
วันอังคารที่ 3 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติหลักการโครงการประกันรายได้เกษตรกรชาวสวนปาล์มน้ํามัน ปี 2562 – 2563 เพื่อช่วยบรรเทาความเดือดร้อนของเกษตรกรอันเนื่องจากปัญหาผลผลิตล้นตลาดและราคาผลผลิตตกต่ํา โดยกําหนดรายได้ที่เกษตรกรควรได้รับจากการขายผลปาล์มทะลายคุณภาพน้ํามัน 18% ที่กิโลกรัมละ 4.00 บาท ณ หน้าโรงงานสกัดน้ํามันปาล์ม ครอบคลุมเกษตรกรชาวสวนปาล์มน้ํามันที่ขึ้นทะเบียนไว้ทุกครัวเรือน ให้ความช่วยเหลือครัวเรือนละไม่เกิน 25 ไร่ และต้องเป็นพื้นที่ปลูกต้นปาล์มที่ให้ผลผลิตแล้ว หรืออายุไม่น้อยกว่า 3 ปี และภาครัฐจะจ่ายเงินชดเชยส่วนต่างระหว่างอัตราประกันรายได้กับราคาตลาดอ้างอิงให้แก่เกษตรกร โดยมีเป้าหมายให้เกษตรกรมีรายได้ที่มั่นคงและมีคุณภาพชีวิตที่ดีขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. โดย ศูนย์ช่วยเหลือสังคม โทรสายด่วน 1300 ลงพื้นที่พร้อมช่วยเหลือ ครอบครัวหญิงสู้ชีวิตวัย 54 ปี ต้องรับภาระเลี้ยงดู 7 ชีวิต ครอบครัวมีฐานะยากจน ที่ กทม.
วันพฤหัสบดีที่ 30 มีนาคม 2560
พม. โดย ศูนย์ช่วยเหลือสังคม โทรสายด่วน 1300 ลงพื้นที่พร้อมช่วยเหลือ ครอบครัวหญิงสู้ชีวิตวัย 54 ปี ต้องรับภาระเลี้ยงดู 7 ชีวิต ครอบครัวมีฐานะยากจน ที่ กทม.
พม. โดย ศูนย์ช่วยเหลือสังคม โทรสายด่วน 1300 ลงพื้นที่พร้อมช่วยเหลือ ครอบครัวหญิงสู้ชีวิตวัย 54 ปี ต้องรับภาระเลี้ยงดู 7 ชีวิต โดยเฉพาะลูก 4 คน วัย 1 เดือนถึง 6 ขวบ ครอบครัวมีฐานะยากจน ที่ย่านพญาไท กรุงเทพฯ
วันนี้ (30 มี.ค. 60) เวลา 15.30 น. นางนภา เศรษฐกร รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) พร้อมเจ้าหน้าที่ศูนย์ช่วยเหลือสังคม 1300 และหน่วยงานที่เกี่ยวข้อง ลงพื้นที่พร้อมให้ความช่วยเหลือ กรณี ครอบครัวหญิงวัย 54 ปี ต้องรับภาระเพียงลําพังเลี้ยงดู 7 ชีวิต ทั้งลูกชาย ลูกสะใภ้ และหลานวัย 1 เดือนถึง 6 ขวบ อีก 4 คน ครอบครัว มีฐานะยากจน ที่ซอยอินทามระ 11 แขวงสามเสนใน เขตพญาไท กรุงเทพฯ
นางนภา กล่าวว่า จากกรณีหญิงวัย 54 ปี ได้ประสานศูนย์ช่วยเหลือสังคม โทรสายด่วน 1300 เพื่อขอความช่วยเหลือครอบครัว ซึ่งหญิงดังกล่าวประกอบอาชีพเป็นแม่บ้านรับจ้างทําความสะอาด แต่มีรายได้ไม่แน่นอน อาศัยอยู่กับลูกชายและลูกสะใภ้ วัย 21 ปี ซึ่งทั้งสองไม่ได้ประกอบอาชีพ และมีลูกด้วยกัน 4 คน วัย 1 เดือนถึง 6 ขวบ ซึ่งลูกสาววัย 6 ขวบ และลูกชายวัย 4 ขวบ ยังไม่ได้รับการศึกษา เนื่องจากครอบครัวมีฐานะยากจน ส่วนลูกชายอีกคนวัย 1 เดือน ปัจจุบันเข้ารับการรักษาที่โรงพยาบาล เนื่องจากในขณะตั้งครรภ์ผู้เป็นแม่ป่วยเป็นวัณโรค แพทย์จึงต้องทําการรับเด็กไว้เพื่อตรวจอาการอย่างต่อเนื่อง โดยหญิงดังกล่าวต้องรับภาระค่าใช้จ่ายทั้งหมดในครอบครัวเพียงคนเดียว สําหรับห้องเช่าที่พักอาศัย บางครั้งไม่สามารถเข้าห้องพักได้ เนื่องจากไม่ได้จ่ายค่าเช่าห้องตรงเวลา ส่วนลูกชายไม่สามารถประกอบอาชีพได้ เนื่องจากวุฒิการศึกษาไม่เป็นไป ตามมาตรฐาน นั้น ตนพร้อมด้วยเจ้าหน้าที่ศูนย์ช่วยเหลือสังคม สายด่วน 1300 ผู้ประกอบวิชาชีพสังคมสงเคราะห์รับอนุญาต รวมทั้งหน่วยงานที่เกี่ยวข้องในสังกัดกระทรวงการพัฒนาสังคมฯ ได้แก่ กรมพัฒนาสังคมและสวัสดิการ (พส.) และกรมกิจการเด็กและเยาวชน (ดย.) ได้ลงพื้นที่เยี่ยมบ้านเพื่อตรวจสอบข้อเท็จจริง และประเมินทางสังคมของครอบครัวดังกล่าว อีกทั้ง เร่งดําเนินการช่วยเหลือเบื้องต้นตามภารกิจของกระทรวงการพัฒนาสังคมฯ
นางนภา กล่าวเพิ่มเติมว่า ในเบื้องต้น หลายหน่วยงานสังกัดกระทรวงการพัฒนาสังคมฯ ได้ดําเนินการช่วยเหลือครอบครัวดังกล่าว อาทิ 1) พส. ได้มอบเงินสงเคราะห์ครอบครัวยากจน พร้อมมอบเครื่องอุปโภคบริโภคที่จําเป็น และ 2) ดย. ได้มอบเงินสงเคราะห์เด็ก พร้อมเครื่องอุปโภคบริโภคที่จําเป็น เพื่อบรรเทาความเดือดร้อนเฉพาะหน้า ทั้งนี้ สําหรับแนวทางการช่วยเหลือในระยะต่อไป หน่วยงานในสังกัดกระทรวงการพัฒนาสังคมฯ จะร่วมกันหาแนวทางช่วยเหลือดูแลในเรื่องการส่งเสริมสวัสดิการสังคมที่เหมาะสมกับครอบครัวดังกล่าว เพื่อพัฒนาคุณภาพชีวิตที่ดีอย่างมั่นคง เช่น การศึกษาเล่าเรียนของเด็กอย่างต่อเนื่อง และการแนะนําให้คําปรึกษาในเรื่องการส่งเสริมการประกอบอาชีพ เพื่อสร้างรายได้ที่พอเพียงและมั่นคงในระยะยาว เป็นต้น
"ทั้งนี้ สําหรับประชาชนผู้ประสบปัญหาทางสังคม สามารถขอความช่วยเหลือได้ที่ ศูนย์ช่วยเหลือสังคม สายด่วน 1300 บริการ 24 ชั่วโมง ซึ่งกระทรวงการพัฒนาสังคมฯ พร้อมประสานหน่วยงานที่เกี่ยวข้องเพื่อดําเนินการช่วยเหลือต่อไป” นางนภา กล่าวในตอนท้าย
รัฐบาลไทย-ข่าวทำเนียบรัฐบาล-เชื้อไวรัสโควิด-19 สามารถเข้าสู่ร่างกายผ่านทางหูได้หรือไม่ ??
วันศุกร์ที่ 29 พฤษภาคม 2563
เชื้อไวรัสโควิด-19 สามารถเข้าสู่ร่างกายผ่านทางหูได้หรือไม่ ??
ไวรัสโควิด-19 เข้าสู่ร่างกายผ่านทางหูได้หรือไม่ ??
Q : เชื้อไวรัสโควิด-19 สามารถเข้าสู่ร่างกายผ่านทางหูได้หรือไม่ ??
A : ไวรัสโควิด-19 คือสารพันธุกรรมที่เป็นแกนของโปรตีน ห่อหุ้มด้วยชั้นไขมัน ไม่สามารถมีชีวิตอยู่ได้เอง จึงต้องหาทางเข้าสู่ร่างกาย ผ่านเยื่อบุตา จมูก และปาก เพื่อไปอยู่ในเซลล์ร่างกายของมนุษย์ สําหรับหูนั้น มีลักษณะเป็นผิวหนัง ไม่ใช่เยื่อบุ ดังนั้นไวรัสโควิด-19 จึงไม่สามารถเข้าสู่ร่างกายได้ผ่านทางหู
รัฐบาลไทย-ข่าวทำเนียบรัฐบาล-2020 ปีแห่งการลงทุนที่แท้จริง ดร.สุวิทย์ ชู BCG MODEL ก้าวผ่าน 3 กับดักของประเทศ
วันอังคารที่ 11 กุมภาพันธ์ 2563
2020 ปีแห่งการลงทุนที่แท้จริง ดร.สุวิทย์ ชู BCG MODEL ก้าวผ่าน 3 กับดักของประเทศ
2020 ปีแห่งการลงทุนที่แท้จริง ดร.สุวิทย์ ชู BCG MODEL ก้าวผ่าน 3 กับดักของประเทศ
15 มกราคม 2562 ณ โรงแรมพูลแมน คิง เพาเวอร์ รางน้ํา กรุงเทพฯ / ดร.สมคิด จาตุศรีพิทักษ์รองนายกรัฐมนตรี เป็นประธานในพิธีเปิดการสัมมนา เรื่อง “2020 ปีแห่งการลงทุน ทางออกประเทศไทย” นอกจากนี้ภายในงานดังกล่าว มีปาฐกถาพิเศษ เรื่อง Model เศรษฐกิจสู่การพัฒนายั่งยืน จาก ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม โดยมี น.ส.ปานบัว บุนปาน กรรมการผู้จัดการ บริษัท มติชน จํากัด (มหาชน) และคณะผู้บริหาร บริษัท มติชน ให้การต้อนรับ
ดร.สุวิทย์ เมษินทรีย์ กล่าวว่า ประเด็นที่ท้าทายสําหรับประเทศไทย แบ่งออกเป็น 3 ส่วน ได้แก่ 1.ระยะเปลี่ยนผ่าน 2.เหลียวหลังแลหน้า Model ประเทศไทยจากนี้ไป และ 3.BCG Model ซึ่งประเทศไทยยังคงติดอยู่กับดักรายได้ปานกลาง การลงทุนจะทําให้เราหลุดพ้นจากกับดักไปได้ คําถามคือต้องใช้เวลานานแค่ไหนผลิตภัณฑ์มวลรวมของประเทศหรือ GDP ถึงจะสูงขึ้น สิ่งที่เราต้องดําเนินการต่อไป คือ การคิดใหม่ ต่อจากนี้การลงทุนจะต้องเป็นการลงทุนเชิงคุณภาพไม่ใช่ปริมาณอีกต่อไป จะทํายังไงที่จะสร้าง people power ไม่ใช้แค่ market power และสามารถยกระดับคุณภาพชีวิตของประชาชน ทั้งนี้ Model เศรษฐกิจใหม่ New Cheaper Investment อย่าแท้จริง ภายใต้ BCG Model เราจะต้องมีกรอบความคิดใหม่ Thailand 4.0 ดูเหมือนเป็นนามธรรม แต่ BCG Model คือ รูปธรรม การลงทุนต่อจากนี้ไปคือการลงทุนองค์ความรู้ การลงทุนในทรัพยากรมนุษย์ ซึ่งจะทําให้ประเทศไทยไปข้างหน้าในศตวรรษที่ 21 ได้
ดร. สุวิทย์ กล่าวต่อไปว่า ที่ผ่านมาประเทศไทยติดอยู่กับกับดัก 3 เรื่อง ได้แก่ กับดักรายได้ประเทศปานกลาง กับดักความเหลื่อมล้ํา และกับดักความไม่สมดุล ซึ่งสามารถแก้ได้ด้วย BCG Model โมเดลเศรษฐกิจสู่การพัฒนาที่ยั่งยืน ตอบโจทย์ประเทศไทยด้านความหลากหลาย เชื่อมโยงปรัชญาเศรษฐกิจพอเพียง ตอบโจทย์ 10 ใน 17 เป้าหมายการพัฒนาที่ยังยืนครอบคลุม 5 ใน 10 อุตสาหกรรม S Curve และกระจายโอกาสและความมั่งคั่งสู่เศรษฐกิจฐานรากและเศรษฐกิจภูมิภาค นอกจากนี้ BCG Model ยังเป็นตัวผลักดันเศรษฐกิจแบบทั่วถึง ทั้งในเรื่องของอาหาร การเกษตร สุขภาพและการแพทย์พลังงานวัสดุและเคมีชีวภาพ การท่องเที่ยวและเศรษฐกิจสร้างสรรค์ และเมื่อเรามองเป็นรูปธรรมผ่าน BCG จะทําให้เราก้าวข้ามจากกับดักทั้ง 3 เรื่องได้ ซึ่งจะทําให้ประชาชนมีคุณภาพชีวิตที่ดีขึ้น
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-กสร. ห่วงลูกจ้างทำงานช่วงฤดูร้อน แนะนายจ้างจัดมาตรการป้องกันอันตราย
วันพฤหัสบดีที่ 26 เมษายน 2561
กสร. ห่วงลูกจ้างทํางานช่วงฤดูร้อน แนะนายจ้างจัดมาตรการป้องกันอันตราย
กรมสวัสดิการและคุ้มครองแรงงาน ห่วงลูกจ้างทํางานช่วงฤดูร้อน ส่งผลให้เกิดอันตรายต่อสุขภาพ แนะนายจ้างจัดมาตรการป้องกัน กําหนดเวลาพักให้ลูกจ้างเป็นระยะ จัดหาน้ําดื่มเพื่อชดเชยการสูญเสียน้ําของร่างกาย พร้อมให้ความรู้ลูกจ้างสามารถปฏิบัติงานได้อย่างปลอดภัย
นายทศพล กฤตวงศ์วิมาน รองอธิบดีกรมสวัสดิการและคุ้มครองแรงงาน (กสร.) เปิดเผยว่า ปัจจุบันประเทศไทยได้เข้าสู่ฤดูร้อนอย่างเป็นทางการ มีสภาพอากาศที่ร้อนอบอ้าว ซึ่งอาจส่งผลให้เกิดอันตรายต่อลูกจ้าง ผู้ใช้แรงงานที่ปฏิบัติงานในพื้นที่ที่มีความร้อนสูงหรือในพื้นที่โล่งแจ้ง เช่น เกิดภาวะร่างกายขาดน้ํา หน้ามืด หมดสติ เป็นต้น เพื่อป้องกันปัญหาดังกล่าว กสร.จึงขอความร่วมมือนายจ้างจัดมาตรการในการป้องกันอันตรายต่อสุขภาพอนามัยของลูกจ้างในกลุ่มดังกล่าว อาทิ กําหนดเวลาพักให้ลูกจ้างเป็นระยะจัดหาน้ําดื่มและเกลือแร่ให้แก่ลูกจ้างเพื่อชดเชยการสูญเสียน้ําของร่างกาย ดูแลให้ลูกจ้างสวมใส่เสื้อผ้าที่ปกปิดร่างกายจากแสงแดดและสามารถระบายความร้อนได้ดี
นายทศพล กล่าวเพิ่มเติมว่า นอกจากนี้นายจ้างควรจัดอบรมให้ความรู้แก่ลูกจ้างที่ปฏิบัติงานในพื้นที่ที่มีความร้อนสูง ให้ทราบถึงอันตรายที่อาจเกิดขึ้นรวมถึงวิธีการในการป้องกันและแก้ไข เพื่อให้สามารถปฏิบัติงานได้อย่างปลอดภัย สําหรับนายจ้าง ลูกจ้างที่ต้องการข้อมูลเพิ่มเติมกสอบถามเพิ่มเติมได้ที่กองความปลอดภัยแรงงาน โทรศัพท์ 0 2448 9128-39 สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือหมายเลขโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-รมช.ธรรมนัส มอบนโยบายและแนวทางการดำเนินงานแก่กรมพัฒนาที่ดิน
วันพฤหัสบดีที่ 2 เมษายน 2563
รมช.ธรรมนัส มอบนโยบายและแนวทางการดําเนินงานแก่กรมพัฒนาที่ดิน
รมช.ธรรมนัส มอบนโยบายและแนวทางการดําเนินงานแก่กรมพัฒนาที่ดิน เพื่อช่วยเหลือเกษตรกรที่ประสบปัญหาภัยแล้ง และสถานการณ์ COVID – 19 ผ่านระบบ VDO Conference
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานประชุมมอบนโยบายและแนวทางการดําเนินงานเพื่อช่วยเหลือเกษตรกรที่ประสบปัญหาภัยแล้ง และสถานการณ์ COVID – 19 ทั้งส่วนกลางและส่วนภูมิภาค ผ่านระบบ VDO Conference ณ กรมพัฒนาที่ดิน ว่า ทางกระทรวงเกษตรและสหกรณ์ โดย กรมพัฒนาที่ดิน เห็นถึงความเดือดร้อนของพี่น้องเกษตรกรในเรื่องของปัญหาภัยแล้ง และสถานการณ์ COVID – 19 จึงมอบนโยบายในการดําเนินงานช่วยเหลืออย่างเร่งด่วน เพื่อหาแนวทางช่วยเหลือ ตอนนี้จะต้องมีการปรับเปลี่ยนวิธีการดําเนินงาน ต้องทํางานแบบบูรณาการร่วมกับหน่วยงานสังกัดอื่นๆ เพื่อให้พี่น้องเกษตรกรนั้นมีพื้นที่ดินทํากิน มีอาชีพที่มั่นคง ซึ่งอาชีพเกษตรกรรมเป็นหนึ่งอาชีพในการขับเคลื่อนประเทศให้ผ่านพ้นวิกฤตไปได้และฟื้นตัวโดยเร็ว พร้อมพัฒนาดูแลดินให้มีคุณภาพ พัฒนาแหล่งน้ํา เพิ่มจํานวน ปรับปรุงดูแลบ่อจิ๋ว เพื่อให้ได้ผลผลิตทางการเกษตรที่มีคุณภาพที่ดี
เนื่องในช่วงเวลานี้ไม่สามารถลงพื้นที่จากสถานการณ์ COVID – 19 ทําให้ไม่สามารถไปดูแลและรับฟังถึงปัญหาของพี่น้องเกษตรกรได้ หากมีการออกปฏิบัติงานนอกพื้นที่ ขอให้มีการป้องกันตัวเอง แต่สิ่งสําคัญที่สุดในการแก้ปัญหาและป้องกันไวรัส COVID – 19 ไม่ใช่เรื่องที่ยาก คือจะต้องดูแลรักษาสุขภาพตนเองให้มีสุขภาพแข็งแรง และมีรับผิดชอบต่อสังคมหากเป็นบุคคลในกลุ่มเสี่ยง
ทั้งนี้ ได้เน้นย้ําให้ทุกหน่วยงานปฏิบัติงานภายใต้ประกาศที่ทางรัฐบาลกําหนด แต่ต้องไม่กระทบกับการช่วยเหลือพี่น้องเกษตรกร หากมีแนวทาง มาตรการหรือโครงการในการช่วยเหลือเกษตรกรที่ได้รับผลกระทบจากสถานการณ์ในปัจจุบันให้รีบดําเนินการแจ้งมายังส่วนกลาง เพื่อจะได้การช่วยเหลืออย่างต่อเนื่อง
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-รมว.ไอซีที ร่วมงานแถลงข่าวโครงการ “True Digital Park”
วันอังคารที่ 23 สิงหาคม 2559
รมว.ไอซีที ร่วมงานแถลงข่าวโครงการ “True Digital Park”
รมว.ไอซีที ร่วมงานแถลงข่าวโครงการ “True Digital Park”
ดร.อุตตม สาวนายน รัฐมนตรีว่าการกระทรวงเทคโนโลยีสารสนเทศและการสื่อสาร(ไอซีที)ร่วมแสดงความยินดี กับ บริษัท ทรู คอร์ปอเรชั่น จํากัด (มหาชน) ในงานแถลงข่าวโครงการ “True Digital Park” ที่มุ่งพัฒนาโครงการฯ ให้เป็นศูนย์กลางด้านดิจิทัล (Digital Hub) ของไทย เพื่อสนับสนุนนโยบายสานพลังประชารัฐที่จะขับเคลื่อนประเทศสู่ Thailand 4.0 และมุ่งเน้นการสร้างระบบนิเวศน์ที่สมบูรณ์แบบในการสร้างสรรค์และวิจัยนวัตกรรมดิจิทัล ภายใต้แนวคิด “Open Innovation” โดยโครงการฯนี้ ได้รับการสนับสนุนทั้งจากภาครัฐ ภาคเอกชน เพื่อเพิ่มขีดความสามารถของสตาร์ทอัพไทยในการคิดค้นนวัตกรรมที่เป็นประโยชน์ต่อสังคม ประเทศไทย และทั่วโลกได้ โดยมี ดร.สมคิด จาตุศรีพิทักษ์ รองนายกรัฐมนตรี เป็นประธานงานแถลงข่าวดังกล่าว ณ โรงแรมอินเตอร์ คอนติเนนตัล ถนนเพลินจิต เขตปทุมวัน กรุงเทพฯ เมื่อวันที่ 18 สิงหาคม 2559
************************
รัฐบาลไทย-ข่าวทำเนียบรัฐบาล-“สุวิทย์” รมว.การอุดมศึกษาฯ ผนึก กรมวิทยาศาสตร์การแพทย์ และสยามไบโอไซเอนซ์ ส่งมอบชุดตรวจหาเชื้อไวรัสโควิด-19 ที่เป็นมาตรฐานองค์การอนามัยโลก 20,000 ชุดแรกแก่รัฐบาล
วันพุธที่ 15 เมษายน 2563
“สุวิทย์” รมว.การอุดมศึกษาฯ ผนึก กรมวิทยาศาสตร์การแพทย์ และสยามไบโอไซเอนซ์ ส่งมอบชุดตรวจหาเชื้อไวรัสโควิด-19 ที่เป็นมาตรฐานองค์การอนามัยโลก 20,000 ชุดแรกแก่รัฐบาล
“สุวิทย์” รมว.การอุดมศึกษาฯ ผนึก กรมวิทยาศาสตร์การแพทย์ และสยามไบโอไซเอนซ์ ส่งมอบชุดตรวจหาเชื้อไวรัสโควิด-19 ที่เป็นมาตรฐานองค์การอนามัยโลก 20,000 ชุดแรกแก่รัฐบาล
“สุวิทย์ เมษินทรีย์”รมว.การอุดมศึกษาฯ ผนึก กรมวิทยาศาสตร์การแพทย์ และสยามไบโอไซเอนซ์ ส่งมอบชุดตรวจหาเชื้อไวรัสโควิด-19ที่เป็นมาตรฐานองค์การอนามัยโลก20,000ชุดแรกแก่รัฐบาล นําไปแจกจ่ายให้ใช้ฟรีโรงพยาบาลทั่วประเทศและห้องปฎิบัติการที่มีเครื่องตรวจกว่า100แห่ง เผยเดินหน้าผลิตพร้อมทยอยส่งมอบทุกสัปดาห์ให้ครบ100,000ชุดภายใน เม.ย. นี้
เมื่อช่วงเช้า(2 เมษายน 2563) ที่ทําเนียบรัฐบาล ดร.สุวิทย์ เมษินทรีย์ รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมผู้แทนกรมวิทยาศาสตร์การแพทย์ ผู้แทนบริษัทสนามไบโอไซเอนซ์ เดินทางมามอบชุดตรวจหาเชื้อไวรัสโควิด-19 ด้วยวิธี RT-PCR ซึ่งเป็นวิธีการตรวจที่เป็นมาตรฐานขององค์การอนามัยโลก จํานวน 20,000 ชุดให้กับ พล.อ.ประยุทธ์ จันทร์โอชา นายกรัฐมนตรี
จากนั้น ดร.สุวิทย์ ให้สัมภาษณ์ว่า อว. โดยมหาวิทยาลัยมหิดล ร่วมกับกรมวิทยาศาสตร์การแพทย์ และบริษัท สยามไบโอไซเอนซ์ วิจัยและพัฒนาชุดตรวจหาเชื้อไวรัสโควิด-19 ด้วยวิธี RT-PCR ซึ่งเป็นวิธีการตรวจที่เป็นมาตรฐานขององค์การอนามัยโลก สําหรับการหาเชื้อไวรัสนี้ในสภาวะการณ์ปัจจุบัน เพราะเป็นการยืนยันว่าผู้ป่วยติดเชื้อไวรัสจริง โดยมีเป้าหมายจะผลิตให้ครบ 1 ล้านชุด ภายในระยะเวลา 6 เดือน เพื่อให้รัฐบาลนําไปแจกจ่ายให้ใช้ฟรีตามโรงพยาบาลและห้องปฏิบัติการที่มีเครื่องตรวจทั่วประเทศกว่า 100 แห่ง ล่าสุด สามารถผลิตและส่งมอบชุดตรวจฯ 20,000 ชุดแรกให้แก่รัฐบาล และจะทยอยส่งมอบทุกๆ สัปดาห์จนครบ 100,000 ชุดภายในเดือน เม.ย.นี้ พร้อมยังคงเดินหน้าผลิตอย่างต่อเนื่องจนครบตามเป้าหมายภายใน 6 เดือน
ดร.สุวิทย์ กล่าวต่อว่า ที่ผ่านมาประเทศไทยยังสามารถตรวจผู้เข้าข่ายว่าเป็นกลุ่มเสี่ยงได้น้อย ซึ่งมีสาเหตุส่วนหนึ่งมาจากการที่ชุดตรวจและน้ํายาจากต่างประเทศมีภาวะขาดแคลน การ พัฒนาชุดตรวจนี้ขึ้นมาก็เพื่อลดปัญหาการขาดแคลน เป็นการสร้างความมั่นคงด้านชุดตรวจของประเทศ นอกจากนี้ ชุดตรวจนี้ยังมีราคาถูกกว่าชุดตรวจที่นําเข้าจากต่างประเทศอย่างมาก ทั้งนี้ชุดตรวจนี้ได้ผ่านการสอบเทียบกับตัวอย่างไวรัสมาตรฐาน และผลิตในสถานที่ผลิตเครื่องมือแพทย์ที่ได้มาตรฐาน อย. และมาตรฐานสากล โดยโครงการวิจัยพัฒนาและผลิตชุดตรวจนี้ได้รับงบประมาณจากหน่วยบริหารจัดการทุนด้านการเพิ่มความสามารถในการแข่งขันของประเทศ (บพข.) ภายใต้โครงการ BCG-Health ของ อว. เป็นจํานวนเงิน 65 ล้านบาท ร่วมกับเงินลงทุนจากบริษัท สยามไบโอไซเอนซ์ 65 ล้านบาท และในอนาคตยังสามารถขยายการผลิตได้มากขึ้นเพื่อรองรับการขยายตัวของการตรวจ RT-PCR ตามที่กรมวิทยาศาสตร์การแพทย์คาดว่าจะมีมากถึง 1 ล้านตัวอย่างต่อปี และจะขยายความร่วมมือกับเครือข่ายวิจัยทางการแพทย์อื่นๆ เพื่อพัฒนาให้การตรวจ RT-PCR สะดวกมากขึ้น
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-กำชับกองทัพ ช่วยอำนวยความสะดวกคัดกรองคนไทยกลับจากมาเลเซีย และเร่งนำห้องผู้ป่วยแรงดันต่ำลงช่วยใน 3 จชต.
วันจันทร์ที่ 20 เมษายน 2563
กําชับกองทัพ ช่วยอํานวยความสะดวกคัดกรองคนไทยกลับจากมาเลเซีย และเร่งนําห้องผู้ป่วยแรงดันต่ําลงช่วยใน 3 จชต.
พล.อ.ชัยชาญ ช้างมงคล รมช.กห. และ พล.อ.ณัฐ อินทรเจริญ ปล.กห. ได้ประชุมร่วมกับ นขต.กห.และเหล่าทัพ ณ ศาลาว่าการกลาโหม
เพื่อรับทราบการบริหารจัดการมาตรการกักตัวควบคุมโรคของรัฐ ( State Quarantine ) ในการต้อนรับดูแลคนไทยจากต่างประเทศที่เดินทางกลับอย่างต่อเนื่อง
ภาพรวมปัจจุบัน มีคนไทยที่ทยอยเดินทางกลับจากต่างประเทศ โดยสายการบินต่างๆ. ผ่านเข้าสู่กระบวนการคัดกรองและยังคงพักอยู่ในความดูแลของรัฐตามมาตรการควบคุมโรค ณ อาคารรับรองทหาร และโรงแรมต่างๆที่กําหนด จํานวน 1,320 คน โดยครบกําหนดส่งกลับบ้านวันนี้ จํานวน 431 คน ขณะเดียวกัน คนไทยในสหรัฐฯและนักเรียนไทยโครงการ AFS ได้เริ่มทยอยเดินทางกลับเข้าไทย ตั้งแต่ 17 - 19 เม.ย.63 จํานวนกว่า 400 ชีวิต ใน 3 เที่ยวบิน โดยทั้งหมดจะผ่านกระบวนคัดกรองและเข้าสู่มาตรการควบคุมโรคของรัฐที่กําหนด โดย 2 เที่ยวบินแรก จํานวน 254 คน เดินทางลง ณ สนามบินสุวรรณภูมิ เข้าพัก ณ รร.รามาดา (รัชดาภิเษก กทม. ) สําหรับเที่ยวบินที่ 3 จํานวน 163 คน ลงสนามบินอู่ตะเภา เข้าพัก ณ รร.แอมบาสซาเดอร์จอมเทียน
พร้อมกันในวันนี้ พื้นที่ภาคใต้ ได้เปิดด่านชายแดนจํานวน 5 ด่าน อํานวยความสะดวกต้อนรับคนไทยในมาเลเซีย ที่แจ้งความประสงค์ผ่าน กต.และเริ่มทยอยเดินทางกลับเข้าประเทศไทยแล้ว จํานวน 262 คน ซึ่ง กอ.รมน.ภาค 4 ได้เข้าไปอํานวยการและสนับสนุนกระบวนการคัดกรอง และส่งต่อเข้าสู่มาตรการควบคุมโรคของรัฐ ที่แต่ละจังหวัดดําเนินการภายใต้การดูแลของสาธารณสุข ( Local Quarantine ) โดยในภาพรวมเป็นไปด้วยความเรียบร้อย
พล.อ.ชัยชาญ’ กล่าวย้ําว่า การปฏิบัติตามกระบวนการควบคุมโรคแห่งรัฐ เป็นความร่วมมือกันของหลายหน่วยงาน ทั้ง สธ. กต. กห. มท. คค. ตร.และ กทม. รวมทั้งภาคเอกชน จึงขอให้ทุกเหล่าทัพ ดํารงการสนับสนุนและทํางานร่วมเป็นหนึ่งเดียวกันกับทุกหน่วยงานอย่างเข้มข้นต่อเนื่องกันไป พร้อมทั้งขอให้ประสานเตรียมความพร้อมสถานที่ควบคุมโรคแห่งรัฐและระบบบริหารจัดการให้มีคุณภาพและปริมาณเพียงพอ รองรับคนไทยจากต่างประเทศที่ประสงค์จะเดินทางกลับเข้ามาอีกจํานวนมาก
ทั้งนี้ ขอให้ประสาน สธ. เพื่อรับมอบห้องผู้ป่วยแรงดันต่ําที่ร่วมกันผลิตแล้วเสร็จ จํานวน 44 ห้อง นําลงไปกระจายติดตั้งตามโรงพยาบาลต่างๆ เพื่อการควบคุมโรคและช่วยเหลือชีวิตพี่น้องประชาชนในพื้นที่ 3 จชต.ที่มีอัตราการติดเชื้อจํานวนมาก พร้อมกันนี้ ขอให้ประสานกับ พณ.อย่างใกล้ชิด ช่วยสนับสนุนยานพาหนะขนส่งผลไม้ตามฤดูกาลในพื้นที่ จชต. กระจายสู่ท้องตลาด เพื่อช่วยเหลือเกษตรกร ตามนโยบายของ พล.อ.ประยุทธ์ฯ นรม.และ รมว.กห.
หลังจากนั้น พล.อ.ชัยชาญ’ และคณะ ได้เดินทางไปตรวจเยี่ยมการปฏิบัติหน้าที่ของหน่วยงานต่างๆในพื้นที่ควบคุมโรคของรัฐที่กําหนด ณ รร.รามาดา และ รร.แอมบาสเดอร์ กรุงเทพฯ
รัฐบาลไทย-ข่าวทำเนียบรัฐบาล-​ประธานคณะกรรมาธิการเศรษฐกิจยูเรเชีย เข้าเยี่ยมคารวะนายกรัฐมนตรี
วันจันทร์ที่ 19 พฤศจิกายน 2561
​ประธานคณะกรรมาธิการเศรษฐกิจยูเรเชีย เข้าเยี่ยมคารวะนายกรัฐมนตรี
​ประธานคณะกรรมาธิการเศรษฐกิจยูเรเชีย เข้าเยี่ยมคารวะนายกรัฐมนตรี
วันนี้ (จันทร์ที่ 19 พ.ย. 2561) เวลา 13.30 น. นายทิกราน ซาร์กสยาน (H.E. Mr. Tigran Sargsyan) ประธานคณะกรรมาธิการเศรษฐกิจยูเรเชีย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสเดินทางเยือนไทย ณ ห้องสีงาช้าง ตึกไทยคู่ฟ้า ทําเนียบรัฐบาล โดยพลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือ ดังนี้
นายกรัฐมนตรีแสดงความยินดีที่ได้พบกับประธานคณะกรรมาธิการเศรษฐกิจยูเรเชียในวันนี้ และชื่นชมความสัมพันธ์ระหว่างไทยกับสหภาพเศรษฐกิจยูเรเชีย (ประกอบด้วย รัสเซีย คาซัคสถาน เบลารุส อาร์เมเนีย และคีร์กีซสถาน) โดยเฉพาะความสัมพันธ์ทางเศรษฐกิจที่มีพัฒนาการที่ดี โดยคาดหวังว่ามูลค่าการค้าระหว่างกันจะขยายตัวเพิ่มขึ้นอย่างต่อเนื่อง โดยประธานคณะกรรมาธิการเศรษฐกิจยูเรเชียแสดงความประทับใจที่ได้รับการต้อนรับอย่างอบอุ่น และยืนยันถึงความสัมพันธ์ที่ใกล้ชิดระหว่างไทย - สหภาพเศรษฐกิจยูเรเชีย
ประธานคณะกรรมาธิการเศรษฐกิจยูเรเชียย้ําว่า สหภาพเศรษฐกิจยูเรเชียมองเห็นศักยภาพของไทยในหลาย ๆ ด้าน โดยเฉพาะด้านการท่องเที่ยว ที่มีจํานวนนักท่องเที่ยวเดินทางไปมาหาสู่กันมากขึ้นในปีที่ผ่านมา และสามารถปูทางไปสู่ความร่วมมือทางเศรษฐกิจที่เข้มแข็งต่อไป ทั้งนี้ นายกรัฐมนตรีได้เชิญชวนให้นักลงทุนจากกลุ่มประเทศสมาชิกสหภาพเศรษฐกิจยูเรเซียเข้ามาศึกษาในโครงการระเบียงเขตเศรษฐกิจภาคตะวันออก (EEC) ที่จะเป็นประโยชน์ต่อการขยายโอกาสทางการค้าและการลงทุนระหว่างกันในอนาคต
ทั้งสองฝ่ายแสดงความยินดีกับการลงนามในบันทึกความเข้าใจว่าด้วยความร่วมมือทางเศรษฐกิจระหว่างคณะกรรมาธิการเศรษฐกิจยูเรเชียและอาเซียน ในระหว่างการประชุมสุดยอดอาเซียน ครั้งที่ 33 ณ สิงคโปร์ ซึ่งจะช่วยเพิ่มพูนความสัมพันธ์ทางด้านการค้าและการลงทุนระหว่างทั้งสองฝ่ายต่อไป นอกจากนี้ นายกรัฐมนตรีกล่าวสนับสนุนให้สหภาพเศรษฐกิจยูเรเซียมีบทบาทที่แข็งขันในภูมิภาคเอเชียตะวันออกเฉียงใต้ และสร้างความร่วมมือในกรอบ ACMECS ด้วย
ในช่วงท้าย ทั้งสองฝ่ายหวังว่า ไทยและสหภาพเศรษฐกิจยูเรเซีย จะสามารถกระชับความร่วมมือในมิติต่าง ๆ ให้มากขึ้น โดยเฉพาะในปี 2562 ที่ไทยจะเป็นประธานอาเซียน รัฐบาลไทยยินดีร่วมมือกับสหภาพเศรษฐกิจยูเรเซียในการขับเคลื่อนความเป็นหุ้นส่วนระหว่างอาเซียนกับสหภาพเศรษฐกิจยูเรเซียอย่างใกล้ชิดและสร้างสรรค์ต่อไป
ภายหลังการหารือ นายกรัฐมนตรีกับประธานคณะกรรมาธิการเศรษฐกิจยูเรเชียร่วมเป็นสักขีพยานการลงนามระหว่างรัฐมนตรีว่าการกระทรวงพาณิชย์ของไทยและรัฐมนตรีด้านการบูรณาการและเศรษฐกิจมหภาคของสหภาพเศรษฐกิจยูเรเซีย ในบันทึกความร่วมมือระหว่างรัฐบาลแห่งราชอาณาจักรไทยและคณะกรรมาธิการเศรษฐกิจยูเรเชีย (Memorandum of Cooperation: MOC) ณ ห้องสีม่วง ตึกไทยคู่ฟ้า ทําเนียบรัฐบาล
รัฐบาลไทย-ข่าวทำเนียบรัฐบาล-ยธ. ประชุมคณะกรรมการกำกับการให้บริการด้านนิติวิทยาศาสตร์
วันจันทร์ที่ 8 พฤษภาคม 2560
ยธ. ประชุมคณะกรรมการกํากับการให้บริการด้านนิติวิทยาศาสตร์
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมคณะกรรมการกํากับการให้บริการด้านนิติวิทยาศาสตร์
เมื่อวันจันทร์ที่ ๘ พฤษภาคม ๒๕๖๐ เวลา ๑๔.๐๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมคณะกรรมการกํากับการให้บริการด้านนิติวิทยาศาสตร์
เพื่อพิจารณาร่างกฎหมายลําดับรอง จํานวน ๒ ฉบับ ที่เกี่ยวกับการให้บริการด้านนิติวิทยาศาสตร์
เพื่อให้การบริการด้านนิติวิทยาศาสตร์มีประสิทธิภาพ เหมาะสม และเป็นธรรม
โดยมี นายสมณ์ พรหมรส ผู้อํานวยการสถาบันนิติวิทยาศาสตร์
พร้อมด้วยคณะกรรมการผู้ทรงคุณวุฒิ และผู้ที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-ทีมประเมินระดับโลกชื่นชมมาตรการควบคุมเครื่องดื่มแอลกอฮอล์ไทย เป็นต้นแบบภูมิภาคเอเชีย
วันศุกร์ที่ 24 มกราคม 2563
ทีมประเมินระดับโลกชื่นชมมาตรการควบคุมเครื่องดื่มแอลกอฮอล์ไทย เป็นต้นแบบภูมิภาคเอเชีย
รอง นรม. อนุทินฯ มอบหมาย นายสาธิตฯ รมช.สธ. เป็นประธานการประชุมผู้บริหารระดับสูงที่เกี่ยวกับการดําเนินงานเพื่อการควบคุมการดื่มแอลกอฮอล์ของประเทศไทย เน้นให้ความสําคัญการมีส่วนร่วมของชุมชน ส่งเสริมปฏิบัติตามกฎหมาย สร้างประเพณีดีงามปลอดเครื่องดื่มแอลกอฮอล์
วันนี้ (24 ม.ค. 63) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มอบหมายให้ นายสาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานการประชุมผู้บริหารระดับสูงที่เกี่ยวกับการดําเนินงานเพื่อการควบคุมการดื่มแอลกอฮอล์ของประเทศไทย ร่วมกับหน่วยงานที่เกี่ยวข้อง สื่บเนื่องจากประเทศไทยได้ริเริ่มมี Joint Assessment Mission to Review Alcohol Control and Strategy เพื่อทบทวนผลการดําเนินงานควบคุมแอลกอฮอล์ โดยมีทีมประเมินประกอบด้วยผู้เชี่ยวชาญจาก 6 ประเทศ ผู้เชี่ยวชาญไทย ผู้แทนองค์การอนามัยโลก ผู้แทนองค์การสหประชาชาติ และนักวิชาการ และมีการลงศึกษาข้อมูลเชิงบริบทพื้นที่ เพื่อเสนอข้อมูลเชิงนโยบายต่อคณะผู้บริหารระดับสูงของประเทศไทย
ภายหลังการประชุม นายสาธิต ปิตุเตชะ รัฐมนตรีช่วยว่าการกระทรวงสาธารณสุข ได้เปิดเผยว่า จากการที่ทีมประเมินระดับโลก นําโดยศาสตราจารย์ ดร.แซลลี่ แคสเวลล์ หัวหน้าทีมประเมิน ได้กล่าวชื่นชมการควบคุมเครื่องดื่มแอลกอฮอล์ประเทศไทยว่า มีผลงานโดดเด่นหลายด้านในรอบทศวรรษที่ผ่านมา สามารถเป็นตัวอย่างที่ดีของประเทศไทยในแถบเอเชีย สําหรับคําแนะนําจากทีมประเมินนั้น บางส่วนได้ดําเนินการแล้วแต่จะเพิ่มความเข้มข้นมากยิ่งขึ้น ซึ่งรัฐบาลให้ความสําคัญ เช่น การห้ามจําหน่ายเครื่องดื่มแอลกอฮอล์แก่บุคคลอายุต่ํากว่า 20 ปี การลดจํานวนและความหนาแน่นของจุดจําหน่ายเครื่องดื่มแอลกอฮอล์ การห้ามโฆษณาโดยวิธีการต่าง ๆ ทุกรูปแบบ โดยเฉพาะทางสื่อดิจิทัล และให้ความสําคัญกับการมีส่วนร่วมของชุมชนท้องถิ่นในการส่งเสริมการปฏิบัติตามกฎหมายและสร้างตัวอย่างการมีประเพณีที่ดีงามปลอดเครื่องดื่มแอลกอฮอล์
.................................
กลุ่มประชาสัมพันธ์และเผยแพร่ สํานักโฆษก